
Sabiedrībai ar ierobežotu atbildību "Ogres Namsaimnieks"
info@ogresnamsaimnieks.lv
Janai Anspokai

Par daudzdzīvokļu dzīvojamai mājai Uzvaras ielā 4, Ciemupē, Ogresgala pag., Ogres nov. funkcionāli nepieciešamā zemesgabala noteikšanas procesa uzsākšanu
Ogres novada pašvaldībā (turpmāk – Pašvaldība) saņemts daudzdzīvokļu mājas Uzvaras iela 4, Ciemupē, Ogresgala pag., Ogres nov. pilnvarotā pārstāvja Sabiedrības ar ierobežotu atbildību “Ogres Namsaimnieks” (reģistrācijas Nr. 40103941081, juridiskā adrese: Zilokalnu prospekts 12, Ogre, Ogres nov.) iesniegums (reģistrēts Pašvaldībā 2025. gada 21. novembrī ar Nr. 2-4.1/6570) (turpmāk – Iesniegums1), kuram pievienots daudzdzīvokļu dzīvojamās mājas ar kadastra apzīmējumu  7480 005 0494 002, Uzvaras ielā 4, Ciemupē, Ogresgala pag., Ogres nov. (turpmāk - Dzīvojamā māja) dzīvokļu īpašnieku kopsapulces protokols Nr. 28/10/2025 (turpmāk – Protokols).
Atbilstoši Protokolam Dzīvojamās māja nobalsojusi par funkcionāli nepieciešamā zemes gabala (turpmāk – FNZG) atsavināšanas (izpirkšanas) procesa uzsākšanu un devuši pilnvarojumu Sabiedrībai ar ierobežotu atbildību “Ogres Namsaimnieks” veikt visas nepieciešamās darbības zemes atsavināšanas procesa virzīšanai.

2026. gada 7. maijā saņemts iesniegums no Dzīvojamās mājas dzīvokļa Nr.1 īpašnieces Janas Anspokas (reģistrēts Pašvaldībā 2026. gada 7. maijā ar Nr. 2-4.2/1451) (turpmāk – Iesniegums2). Iesniegumā 2 pievienots Dzīvojamās mājas dzīvokļu īpašnieku kopsapulces PROTOKOLS Nr.19/04/2026 un grafiskais pielikums, kurā attēlota Dzīvojamai mājai FNZG robeža un par kuru nobalsojis vairākums dzīvokļu īpašnieku.

Ogres novada administratīvajā teritorijā funkcionāli nepieciešamo zemes gabalu noteikšanu/pārskatīšanu veic Pašvaldībā izveidota Daudzdzīvokļu dzīvojamai mājai funkcionāli nepieciešamā zemes gabala noteikšanas un pārskatīšanas komisija (turpmāk – Komisija) atbilstoši Ogres novada pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu” un saskaņā ar “Par valsts un pašvaldību dzīvojamo māju privatizāciju”  (turpmāk - Privatizācijas likums) 85. pantu. 
Izskatot Iesniegumu1 un Iesniegumu 2, Komisija konstatē:

Zemgales rajona tiesas Ogresgala pagasta zemesgrāmatas nodalījumā Nr. 2239 (turpmāk – Zemesgrāmata) ierakstīts būvju nekustamais īpašums ar kadastra numuru 7480 505 0014, kas sastāv no Dzīvojamās mājas. Zemesgrāmatas ierakstā Nr. 2.1. - atzīme – ēka saistīta ar zemes gabalu “Priedulāji”, kadastra numurs 7480 005 0494.

Nekustamā īpašuma valsts kadastra informācijas sistēmā (turpmāk – Kadastrs) reģistrēts nekustamais īpašums ar kadastra numuru 7401 503 0032, kura sastāvā reģistrēta Dzīvojamā māja, kas ir pilnībā sadalīta dzīvokļu īpašumos un tiem Zemesgrāmatā atvērti atsevišķi nodalījumi. 
Atbilstoši Kadastra telpiskajiem datiem Dzīvojamā māja atrodas uz zemes vienības ar kadastra apzīmējumu 7480 005 0494, Uzvaras iela 4, Ciemupē, Ogresgala pag., Ogres nov. (turpmāk - Zemes vienība 1). Atbilstoši Augstas detalizācijas informācijas sistēmā reģistrētajai informācijai Dzīvojamās mājas konstruktīvā daļa (nojume pie ieejas) daļēji atrodas uz zemes vienības ar kadastra apzīmējumu 7480 005 0393.
Uz Zemes vienības 1 atrodas Dzīvojamā māja, daudzdzīvokļu dzīvojamā māja ar kadastra apzīmējumu 7480 005 494 003 (adrese Uzvaras iela 6, Ciemupe, Ogresgala pag. Ogres nov.), daudzdzīvokļu dzīvojamā māja ar kadastra apzīmējumu 7480 005 494 001 (adrese Uzvaras iela 8, Ciemupe, Ogresgala pag. Ogres nov., citai fiziskai personai piederošā būve (noliktava) ar kadastra apzīmējumu 7480 005 0494 004 (adrese Liepu gatve 19, Ciemupe, Ogresgala pag., Ogres nov.), kas iekļauta būvju īpašuma ar kadastra Nr. 7480 505 0504 sastāvā un Pašvaldībai piekritīgās inženierbūves ar kadastra apzīmējumu 7480 005 0393 007 (Norupes iela) posms. Norupes iela reģistrēta Valsts adrešu reģistrā (klasifikatora kods 100377902).
Zemgales rajona tiesas Ogresgala pagasta zemesgrāmatas nodalījumā Nr. 1396 ierakstīts nekustamais īpašums “Priedulāji” ar kadastra numuru 7480 005 0492, kura sastāvā iekļautas 4 (četras) zemes vienības, tai skaitā Zemes vienība 1. Īpašuma tiesības uz zemi nostiprinātas fiziskai personai.
Zemgales rajona tiesas Ogresgala pagasta zemesgrāmatas nodalījumā Nr. 100000218665 ierakstīts nekustamais īpašums ar kadastra numuru 7480 005 0493, kura sastāvā iekļauta zemes vienība ar kadastra apzīmējumu 7480 005 0493 (turpmāk – Zemes vienība 2). Īpašuma tiesības uz zemi nostiprinātas citai fiziskai personai.

Kadastrā reģistrēts nekustamais īpašums ar kadastra numuru 7480 005 0493, kura sastāvā reģistrēta Zemes vienība 2 ar adresi Liepu gatve 1A, Ciemupe, Ogresgala pag., Ogres nov. Atbilstoši Kadastra datiem uz Zemes vienības 2 reģistrēts pašvaldībai piekritīgās inženierbūves ar kadastra apzīmējumu 7480 005 0393 007 (Norupes iela) posms.
Saskaņā ar Ogres novada pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” 7. pielikuma “Ogres novada teritorijas atļautās un plānotas izmantošanas kartes” funkcionālā zonējuma kartē noteikto Zemes vienība atrodas Ogresgala pagasta Ciemupes ciema teritorijā, kurai  noteikta funkcionālā zona “Daudzdzīvokļu namu apbūves teritorija (DzD)”.
Piespiedu dalītā īpašuma privatizētajās daudzdzīvokļu mājās izbeigšanas likuma (turpmāk – Likums) 5. panta ceturtajā daļā noteikts, ka lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, pieņemtu lēmumu par daudzdzīvokļu dzīvojamai mājai FNZG. 
Saskaņā ar likuma “Par valsts un pašvaldību dzīvojamo māju privatizāciju” (turpmāk – Privatizācijas Likums) 28. panta ceturto daļu privatizējamai dzīvojamai mājai funkcionāli nepieciešamo zemes gabalu nosaka dzīvojamās mājas privatizācijas sagatavošanas procesā, ja šāds lēmums, sagatavojot māju privatizācijai, nav pieņemts, tad Pašvaldībai tas ir jāpieņem.

Dzīvojamai mājai privatizācijas procesa laikā lēmums par FNZG nav pieņemts.
Privatizācijas Likuma 28. panta pirmās daļas 3. punkts nosaka, ka privatizējamai dzīvojamai mājai FNZG platību un robežas nosaka, ja privatizējamā valsts vai pašvaldības dzīvojamā māja pilnībā vai daļēji atrodas uz fiziskajai vai juridiskajai personai piederošas zemes.

Privatizācijas Likuma 28. panta otrajā daļā noteic, ka, nosakot privatizējamai dzīvojamai mājai FNZG, ņem vērā normatīvo aktu par vispārīgo teritorijas plānošanu, izmantošanu un apbūvi noteikumus, it sevišķi: esošo apbūvi; apbūves parametrus; pagalmu plānošanas noteikumus; to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c.; to, lai pēc privatizējamai dzīvojamai mājai funkcionāli nepieciešamā zemes gabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim.

Privatizācijas Likuma 28. panta trešā daļa noteic, ka privatizējamai dzīvojamai mājai FNZG platību un robežas nosaka pašvaldības dome vai tās pilnvarota institūcija, vai valsts dzīvojamo māju privatizāciju veicošā institūcija. Dzīvojamai mājai funkcionāli nepieciešamo zemes gabalu nosaka Ministru kabineta noteiktajā kārtībā.
Saskaņā ar Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK Nr. 522) 3. punktā noteikto FNZG iekļauj zemi, uz kuras pilnībā vai daļēji atrodas tai piesaistītā dzīvojamā māja, kā arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi, savukārt, MK Nr. 522 6. punktā noteikts, ka FNZG var tikt ietverta brīvā zaļā teritorija, kas atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāma par publisko ārtelpu.

Pamatojoties uz Piespiedu dalītā īpašuma privatizētajās daudzdzīvokļu mājās izbeigšanas likuma 5. panta pirmās daļas 2. punktu, ceturto piekto un sesto daļu, likuma “Par valsts un pašvaldību dzīvojamo māju privatizāciju” 28. pantu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu, Paziņošanas likuma 11. panta trešo daļu, 
Komisija nolemj:
uzsākt daudzdzīvokļu dzīvojamai mājai ar kadastra apzīmējumu 7480 005 0494 002, Uzvaras ielā 4, Ciemupē, Ogresgala pagastā, Ogres novadā funkcionāli nepieciešamā zemes gabala noteikšanas procesu.

Pielikumā: priekšlikums par FNZG daudzīvokļu dzīvojamai mājai ar kadastra apzīmējumu 7480 005 0494 002, Ciemupē, Ogresgala pag., Ogres nov.  zemes vienībās ar kadastra apzīmējumiem 7480 005 0494 un 7480 005 0493.

Šo lēmumu var apstrīdēt Ogres novada domē, Brīvības ielā 33, Ogrē, LV-5001, viena mēneša laikā no lēmuma spēkā stāšanās dienas.

Saskaņā ar Administratīvā procesa likuma 70. pantu lēmums stājas spēkā ar brīdi, kad tas paziņots adresātam, bet, ja lēmums tiek nosūtīts pa pastu – septītajā dienā pēc tā nodošanas pastā.

